# VEJLEDNING TIL ANSØGNINGSSKEMA OM PROJEKTSTØTTE FRA

**Norma og Frode S. Jacobsens Fond**

## Fondens formål

Fondens formål er gennem forskning og udvikling samt uddannelse og anden aktivitet at yde støtte til fremme af dansk landbrug, herunder dels og især til fremme af konkurrenceevnen hos primærproducenter, slagterier og forædlingsvirksomheder, der producerer og afsætter svinekød og andre kødprodukter, dels til fremme af aktiviteter, der vedrører etik og dyrevelfærd, miljøhensyn, forbrugerinteresser, kost og sundhed, historie og fremtidsperspektiver.

### Udarbejdelse af ansøgning til fonden

Ansøgningen udarbejdes ved dels at udfylde et ansøgningsskema og dels som bilag til dette at vedlægge bilag, der mere detaljeret beskriver det pågældende projekt.

Materialet sendes til fondens administrator:

Fondschef Anne Mette Bruun

[mbr@rglaw.dk](mailto:mbr@rglaw.dk)

### Udfyldelse af ansøgningsskemaet

Skemaet indeholder følgende rubrikker:

1-4. Udfyldes som anført.

5. Her anføres de samlede projektomkostninger, samt det ansøgte beløb.

Ved flerårige projekter anføres det ansøgte beløb for 1. år af perioden.

6. Projektets start- og slutdato, samt eventuelt støttebehov efter 1. år, opdelt årsvis.

7. Udfyldes som anført.

8. Øvrige projektdeltagere, der er væsentlige for projektets gennemførelse.

Der angives uddannelse, stilling og arbejdssted.

9. Kort projektbeskrivelse.

Denne skal omfatte projektets formål, nyhedsværdi og den/de hypoteser, der ønskes bekræftet eller afkræftet. Endvidere gives en kort beskrivelse af projektets metode til at søge hypoteserne afprøvet, samt hvorledes projektet styres. Ved længerevarende projekter anføres projektets faseopdeling og milepæle. Endvidere angives den forventede nytteværdi og anvendelse af resultaterne og hvorledes formidlingen tænkes foretaget.

10. Detaljeret budget for hver fase samt totalbudget.

Budgettet specificeres i løn, materialer, rejseudgifter og eksterne omkostninger.

11. Projektets finansiering fra eget arbejdssted og fra anden side (andre fonde, samarbejdspartnere o.a.).

Totale beløb og beløb pr. fase.

Eventuelle ønsker om støtte efter 1. år motiveres.

12. Supplerende oplysninger.

Arbejdsstedets prioritering af projektet og årsagen til ansøgningen.

Beskrivelse af fondens muligheder for at disponere over materialet med henblik på at sikre andres adgang til resultaterne.

Redegørelse for, hvorledes fondens medvirken vil kunne omtales i forbindelse med publicering.

13. Fortegnelse over bilag.

#### Bilag til skemaet

1. Projektbeskrivelse, som bør indeholde følgende:

* En uddybning af projektets formål (problemformulering) og eventuelle delmål for projektet. Om nødvendigt en supplerende beskrivelse af de hypoteser, som ønskes bekræftet eller afkræftet.
* Plan for arbejdets gennemførelse, herunder beskrivelse af de metoder, der påregnes anvendt. For de flerårige projekter faseopdeling og milepæle samt indholdet af de enkelte faser.
* Redegørelse for relevant forskning og anden eksisterende viden inden for det ansøgte forskningsområde.
* Redegørelse for indhold og omfang af rapportering af delresultater og slutrapportering.
* Beskrivelse af resultaternes forventede anvendelsesmuligheder, generelt og specifikt, og af hvorledes det i givet fald er muligt at måle de praktiske konsekvenser.

2. Redegørelse for ansøgerens/ansøgernes kvalifikationer og tidligere dokumenterede videnskabelige og forskningsmæssige præstationer (de sidste 4-5 år).

Eventuelle øvrige medvirkendes forudsætninger og kvalifikationer i relation til projektets gennemførelse.